**Viljandi linna eelarve täitmisest revisjonikomisjonile 19.08.2020**

Viljandi linna eelarve on tekkepõhine ja seepärast selguvad täitmise andmed umbes kuuajalise nihkega.

Riigile peame eelarve täitmise kohta esitama kvartaalseid aruandeid ja viimati tegime seda 30.06.2020 seisuga. Juuli ehk selle aasta 7 kuu kohta teeme kokkuvõtted 25. augustil.

Linna veebilehel on pidevalt uuenev eelarve info ja täitmise andmed. <http://www.viljandi.ee/eelarve2020>

Revisjonikomisjonile on juba esitatud 6 kuu eelarvearuanne, veebilehel asub see: <http://www.viljandi.ee/documents/36926/24714945/Eelarve+t%C3%A4itmine+30.06.2020.pdf/69fd227e-ad6b-4289-99da-3dc1f8337b7d>.

Eelarveandmikust nähtub, et põhitegevuse tuludest oli 6 kuuga täidetud 50,9% ja põhitegevuse kuludest tehtud 44,6%. Seega oli lisaeelarvega tehtud tulubaasi kärbe asjakohane.

Investeeringute osas on suured projektid veel pooleli, kuludest rohkem kui pool veel tegemata-välja maksmata. Saadavad toetused investeeringute jaoks on meil arvel esialgu ettemaksuna ning tuluks tõstame need peale rahastajapoolset tööde akteerimist.

Laenu pole linn sel aastal veel välja võtnud, teeme seda tõenäoliselt oktoobris-novembris, kindlasti kaalume, kas kogu eelarves kajastatud summat on vaja.

30.06.2020 oli linnakassas 5,6 miljonit eurot, seda paljuski tänu investeeringutoetustele, mis juba ettemaksuna üle kantud on.

2020. a eelarve lehel on leitavad ka

* [Viljandi Linnavalitsuse konsolideerimisgrupi 2020. aasta aruanded saldoandmike infosüsteemis](https://saldo.fin.ee/saldo/reportManagement.action?yearId=18&periodId=170&selectedPeriods=18%2C18%2C17%2C&selectedPartners=1611%2C6387%2C4864%2C3359%2C2205%2C&filter=Filtreeri&name=546) ning

igal keskööl uuendaavate andmetega:

* [Eelarve avalik vaade: Hallatavad asutused](https://fredikov.resta.ee/viljandilv/asutuste_vaade_2020.html) ja
* [Eelarve avalik vaade: Linnavalitsuse struktuuriüksused](https://fredikov.resta.ee/viljandilv/ametite_vaade_2020.html)

Tulumaksu laekumise kohta on teada juuni andmed, juuli omad saame loodetavasti volikogu ajaks.

Lisaeelarvega uuendatud prognoosi kohaselt oli juunikuuks prognoositud 1 157 000 eurot, tuli 35 272 eurot rohkem ehk 1 192 272 eurot. Tegeliku ja prognoosi vahe oli: +3,05%.

Tehtud kärbe on viimasel kahel kuul paika pidanud. Lisaeelarvega koos on tulumaksu prognoos nüüd selline, et 4 esimest kuud võrdsustasime prognoosi tegeliku laekumisega ja edasi on maist detsembrini igakuine vähenemine võrreldes algse eelarvega keskmiselt 13%.

Võrreldes 2019. aasta 6 kuuga on 2020. a lisaeelarvega erinevus +1,14% ehk +78 814 eurot. Võrreldes eelmise aastaga on seega veel väike pluss, kuigi mai ja juuni on võrdluses kumbki juba u 20 tuhat väiksemad kui eelmisel aastal.

Tulumaksu kohta on veebilehele lisatud tabel, samuti on graafikute alamenüüs leitavad elanike arvu ja töötute andmed: <http://www.viljandi.ee/graafikud>

Ka reservfondi kohta on linna veebilehel ajakohane info: <http://www.viljandi.ee/documents/36926/28386806/2020._a_reservide_kasutamine_seisuga+13.08.2020.pdf/93e86f32-9219-478c-a3dc-37f09e386076>

Lugupidamisega

Marika Aaso  
rahandusameti juhataja